വിദേശകാര്യ മന്ത്രാലയം അണ്ടര് സെക്രട്ടറി ഇസ്രായേല് പ്രസിഡന്റുമായി കൂടിക്കാഴ്ച നടത്തി മനാമ: ബഹ്റൈന് വിദേശകാര്യ മന്ത്രാലയത്തിലെ രാഷ്ട്രീയ കാര്യങ്ങള്ക്കായുള്ള അണ്ടര് സെക്രട്ടറി അംബാസഡര് ഡോ. ശൈഖ് അബ്ദുല്ല ബിന് അഹമ്മദ് ആല് ഖലീഫ ഇസ്രായേല് പ്രസിഡന്റ് ഐസക് ഹെര്സോഗുമായി തെല് അവീവില് കൂടിക്കാഴ്ച നടത്തി.സന്ദര്ശനം ഇരുരാജ്യങ്ങളും തമ്മിലുള്ള പങ്കാളിത്തം വര്ധിപ്പിക്കുമെന്ന് ഇസ്രായേല് പ്രസിഡന്റ് അഭിപ്രായപ്പെട്ടു. മിഡിലീസ്റ്റില് സമാധാനവും സ്ഥിരതയും സ്ഥാപിച്ചതിന് ബഹ്റൈന് ഭരണനേതൃത്വത്തെ അദ്ദേഹം പ്രശംസിച്ചു. എല്ലാ മതങ്ങളും വിശ്വാസങ്ങളും സഹവര്ത്തിത്വത്തിലും സഹിഷ്ണുതയിലും കഴിയുന്ന ബഹ്റൈെന്റ അനുഭവം പ്രശംസനീയമാണെന്ന് അദ്ദേഹം പറഞ്ഞു. രാജ്യം കൂടുതല് അഭിവൃദ്ധി കൈവരിക്കെട്ടയെന്നും അദ്ദേഹം ആശംസിച്ചു. രാജാവ് ഹമദ് ബിന് ഇൗസ ആല് ഖലീഫയുടെയും കിരീടാവകാശിയും പ്രധാനമന്ത്രിയുമായ പ്രിന്സ് സല്മാന് ബിന് ഹമദ് ആല് ഖലീഫയുടെയും ആശംസകള് അണ്ടര് സെക്രട്ടറി ഇസ്രായേല് പ്രസിഡന്റിന് കൈമാറി. മേഖലയിലും ലോകത്തും അഭിവൃദ്ധിക്കും സുസ്ഥിരതക്കുമുള്ള രാജ്യത്തിെന്റ തന്ത്രപരമായ മാര്ഗമാണ് സമാധാനമെന്ന് അണ്ടര് സെക്രട്ടറി ഉൗന്നിപ്പറഞ്ഞു. ഇരുരാജ്യങ്ങളും തമ്മില് ഉഭയകക്ഷി സഹകരണം മെച്ചപ്പെടുത്തുന്നതിനുള്ള താല്പര്യവും അദ്ദേഹം പ്രകടിപ്പിച്ചു. പരസ്പര താല്പര്യമുള്ള മറ്റ് വിഷയങ്ങളും കൂടിക്കാഴ്ചയില് അവലോകനം ചെയ്തു.